Vardåsen tuberkulosesanatorium

Vardåsen tuberkulosesanatorium (Nedre Vardåsen) i Asker åpnet i 1923 som tuberkulosesykehus for Oslo. Ved åpningen hadde sanatoriet 136 sengeplasser i en bygning i nybarokk stil med høyt tårn med spir, tegnet av Kristian Biong. To år senere ble sanatoriet utvidet med en egen barneavdeling med plass til 26 barn, da Oslo kommunale hospital for skrofuløse barn ble flyttet hit fra Bleikøya. Til dette formålet ble «Odden», et stort, hvitt hus ved Nordvannet, innkjøpt. I 1927 ble barnesanatoriet Øvre Åsen for 95 barn ferdigstilt.

Med tiden avtok barnetuberkulosen, og barneavdelingene ble derfor ombygd til voksne pasienter. Etter andre verdenskrig kom den antibiotiske behandlingen, som nærmest gjorde slutt på tuberkulosen i Norge. Den ledige kapasiteten som oppsto på Vardåsen ble benyttet til attføring og rehabilitering for pasienter fra Aker og Ullevål sykehus. Fra 1. januar 1970 ble Vardåsen underlagt Dikemark sykehus. Etter omfattende ombygning ble Vardåsen den første alderspsykiatriske sykehusavdeling i Norge.

Hovedbygningen på Nedre Vardåsen er fredet.

 Kilder 


 Eksterne lenker 



Kategori:Kulturminner i Asker
Kategori:Sykehus i Akershus
Kategori:Sanatorier
Kategori:Etableringer i 1923
Kategori:Fredete byggverk i Akershus
Kategori:1923 i Norge
Kategori:Byggverk i Asker
Kategori:Kristian Biong
Kategori:Oslo universitetssykehus
Kategori:Psykiatriske sykehus i Norge